ไฟแนนว์ทูเดย์
คณะรัฐมนตรี (ครม.) เห็นชอบให้ สมชาย พูลสวัสดิ์ อธิบดีกรมสรรพสามิต ที่นั่งในตำแหน่งนี้มา 4 ปี ให้อยู่ในตำแหน่งต่ออีก 1 ปี&nbsp; ทำให้สมชายเป็นอธิบดีกรมสรรพสามิตที่นั่งในตำแหน่งนี้ได้นานอย่างมั่นคงในรอบหลายปีที่ผ่านมา
1 ก.ย. 2559

คณะรัฐมนตรี (ครม.) เห็นชอบให้ สมชาย พูลสวัสดิ์ อธิบดีกรมสรรพสามิต ที่นั่งในตำแหน่งนี้มา 4 ปี ให้อยู่ในตำแหน่งต่ออีก 1 ปี  ทำให้สมชายเป็นอธิบดีกรมสรรพสามิตที่นั่งในตำแหน่งนี้ได้นานอย่างมั่นคงในรอบหลายปีที่ผ่านมา
สำหรับ กุลิศ สมบัติศิริ ได้นั่งเป็นอธิบดีกรมศุลกากร เป็นปีที่ 2 ถึงแม้ว่าจะไม่นาน แต่ก็เป็นประวัติศาสตร์ของกรมศุลกากร เพราะในช่วงเกือบ 10 ปีที่ผ่านมา อธิบดีกรมศุลกากรจะเปลี่ยนหน้าทุกปี
สมใจนึก เองตระกูล อดีตปลัดกระทรวงการคลัง ที่ตอนนี้นั่งเป็นประธาน บริษัท ทิพยประกันภัย ไฟเขียวให้บริษัทจ่ายค่าเสียหายให้กับธนาคารออมสินกว่า 12 ล้านบาท ที่ถูกโจรแฮ็กเข้าระบบเอทีเอ็มขโมยกดเงินออกไป แต่คงไม่น่าจะง่ายอย่างที่ท่านประธานเปิดทาง เพราะนอกจากจะไม่เข้าเงื่อนไขประกันภัยแล้ว ยังต้องระวังเรื่องผลประโยชน์ขัดกัน เพราะธนาคารออมสินเป็นผู้ถือหุ้นบริษัท ทิพยประกันภัย ยังมี ชาติชาย พยุหนาวีชัย ผู้อำนวยการธนาคารออมสิน นั่งเป็นกรรมการในบริษัท ทิพยประกันภัย ด้วย ทำให้การจ่ายค่าเสียหายต้องคิดหนักเรื่องของธรรมาภิบาลขององค์กร